Heritiero

Heritiero ( Heritiera ) estas genro de angiospermoj en la familio de la malvacoj. La genro estas disvastigita en la tropikaj regionoj de Azio, Afriko kaj Aŭstralazio. Pri kelkaj specioj oni uzas la lignon.

 Priskribo 
Heritieraj specioj estas arboj aŭ arbedoj. Pli maljunaj arboj plejofte havas apogilradikojn. La supergrundaj plantopartoj plejofte estas kovritaj de stelformaj haroj ( triĥomoj ). La alterne aranĝitaj folioj plejofte havas petiolon kaj estas simplaj aŭ kunmetitaj. Ĉe la bazo de la petiolo plejofte troviĝas fru-defalantaj stipuloj.

En unuaksaj cumoj aŭ panikloj, multaj floroj kunstaras. La plejofte unuseksaj floroj estas radiuse simetriaj kaj la diferencaj florpartoj kvinopaj. La kvar al ses petaloj estas sonorilo- aŭ kruĉoforme kunfandiĝitaj. Ne ĉeestas sepaloj. Ĉe la masklaj infloreskoj la androginoforoj estas mallongaj. Unu- aŭ duronde staras 4 al 15 stamenoj. En la femalaj floraroj troviĝas tri al kvin interligitaj karpeloj kaj staminodioj. Ĉiu karpelo posedas nur unu ovolon. La tre mallonga stiluso finiĝas en tre malgrandan stigmon.

La ligneca aŭ ledeca frukto estas eĝa kaj ne malfermiĝas je matureco. La semoj ne havas endospermon.

 Sistematiko 
La genro heritiero estis priskribita en 1789 helpe de la tipo Heritiera littoralis Aiton far William Aiton en Hortus Kewensis; aŭ, katalogo ..., 3, p. 546-547. La genronomo Heritiera honoras la francan botanikiston Charles Louis L'Héritier de Brutelle (1746–1800). Sinonimoj por Heritiera Aiton estas: Argyrodendron F.Muell., Tarrietia Blume, Sutherlandia J.F.Gmelin 1792 not R.Br. 1812.

Estas proksimume 35 da heritiero-specioj. Ĉi sube specio-elekto :

 Heritiera aurea
 Heritiera borneensis
 Heritiera fomes
 Heritiera globosa
 Heritiera javanica
 Heritiera littoralis
 Heritiera longipetiolata
 Heritiera parvifolia
 Heritiera percoriacea
 Heritiera simplicifolia
 Heritiera sumatrana
 Heritiera utilis

eta|maldekstra|220px|Ilustraĵo pri Heritiera littoralis en Flora de Filipinas, 1880-1883.

 Referencoj 

 Eksteraj ligiloj 
  Komerca uzado de heritiero-ligno. 
  Heritiero ( Tropicos )

Kategorio:Malvacoj
Kategorio:Arboj
Kategorio:Arbedoj